13/04/2021 | Administración LocalMunicipal
Narón
Secretaría
Bases específicas para a provisión dunha praza de conserxe

A Xunta de Goberno Local en data 31 de marzo de 2021, aprobou as seguintes 1.- Clasificación da praza.- Escala de Administración Xeral. Subescala: Subalterna. Conserxe 2.- Número de prazas que se convocan.- 1 3.- Dotación económica.- As retribucións correspondentes ó grupo C2, nivel 14, segundo os acordos adoptados pola Corporación ó respecto.4.- Sistema de provisión.- Oposición libre en quenda de minusvalía.5.-Titulación esixida.- Graduado en educación secundaria obrigatoria ou equivalente.6.- Requisitos dos/as aspirantes.- Os que se determinan nas bases xerais.7.- Dereitos de exame.- 17,21 euros.8.- Documentación a presentar xunto coa instancia: - Fotocopia compulsada do DNI. - Fotocopia da titulación esixida. - Xustificante pago dereitos exame. - Certificación da minusvalía 9.- Funcións do posto de traballo 1º Custodiar o edificio, mobiliario, máquinas, instalacións e locais do colexio, e as zonas que constitúen o recinto escolar, deixando conectada a alarma sempre que non haxa actividade no colexio, e adoptando de xeito inmediato as medidas procedentes para garantir o coidado e a seguridade do colexio, solicitando a intervención da Policía Local ou dos Corpos de Seguridade do Estado.2º Abrir o colexio para a realización do horario lectivo, e pechalo ó remate do mesmo, evitando que, permanezca xente allea ó colexio sen autorización, nen motivo polos que acudir ó mesmo. Cando se produzan actos, reunións ou actividades non habituais, relacionadas coa propia actividade docente ou do colexio, o servizo farase con cargo a horas extraordinarias, que previamente, ou de non ser posible a posteriori, solicitara a dirección do Centro ao Concello. Corresponderá a súa proposta ao xefe do servizo correspondente.3º Custiodar as chaves de tódalas dependencias do colexio, así como facer soar a sirea para as entradas e saídas no horario lectivo. Só será responsable das chaves baixo a súa custodia.4º Controlar a entrada de persoas alleas á comunidade educativa, escoitando as súas peticións e dirixindoas ao departamento que proceda.5º Coidar do prendido e apagado do alumeado do edificio e do recinto, da calefacción nas horas e épocas establecidas e, en xeral, o control do bó funcionamiento dos servizos xerais de uso, dando conta de cantas averías ou anomalías se produzan ao Director/a e ao Concello, coa fin de que se proceda á súa reparación, agás que poidera el/ela mesma arranxalas ou corrixilas. Comprobar diariamente e antes do peche do centro, as condicións das billas, luces, calefacción e demáis instalacións, asi como a conexión da alarma.6º Recibir, conservar e distribuir obxetos e correspondencia, así como o traslado de material e mobiliario, cando sexa necesario, dentro do colexio e durante a xornada laboral acorde as posibilidades en relación a tamaño.7º Atención telefónica na Conserxería.8º Os conserxes realizarán as tarefas elementais de mantenemento.8.- Composición do tribunal.- O tribunal estará composto por: Presidente (titular e suplente).- Un funcionario municipal. Vocais (en número de tres).- Funcionario de calesquera administración pública. Secretario (titular e suplente).- Funcionario de carreira de calesquera Administración Pública O proceso selectivo constará dos seguintes exercicios: PRIMEIRO EXERCICIO.- Consistirá en desenvolver por escrito, nun tempo máximo de 1 hora, un custionario de 20 preguntas curtas, relacionadas co temario Anexo, elaboradas polo tribunal antes da celebración do exercicio. Este exercicio cualificarase de 0 a 10 puntos, sendo preciso acadar unha puntuación de 5 puntos para superalo. SEGUNDO EXERCICIO.- Consistirá en desenvolver por escrito, no tempo máximo de duas horas 1 tema de entre os que figuran no programa anexo, a elixir entre dous extraídos ó chou, inmediatamente antes da celebración do exercicio. Este exercicio cualificarase de 0 a 10 puntos, sendo preciso acadar unha puntuación de 5 puntos para superalo. TERCEIRO EXERCICIO.- Consistirá en desenvolver un ou varios supostos prácticos relacionados coas tareas da praza. Este exercicio cualificarase de 0 a 10 puntos, sendo preciso acadar unha puntuación de 5 puntos, en cada un dos supostos, para superalo. A cualificación final deste exercicio, virá determinada pola media aritmética das puntuacións obtidas en cada un dos supostos. CUARTO EXERCICIO.- Galego. Consistirá na traducción dun ou varios textos seleccionado/s polo Tribunal, no tempo máximo de 1 hora. Quen acreditase, estar en posesión do título Celga 3 de galego, estará exento da realización deste exercicio. A cualificación do exercicio será de “apto” ou “non apto”, A puntuación final obterase sumando as obtidas nos tres primeiros exercicios. Tema 1. A Constitución española de 1978. Estrutura e principios xerais. Os dereitos fundamentais na Constitución. O modelo económico da Constitución española. O Tribunal Constitucional. A reforma da Constitución. Tema 2. A organización do Estado na Constitución: organización institucional ou política e organización territorial. A Coroa. As Cortes Xerais: referencia ao Defensor do Pobo e ao Tribunal de Contas. O Poder Xudicial. Tema 3. O Goberno e a Administración. Principios de actuación da Administración pública. A Administración xeral do Estado. As comunidades autónomas: especial referencia aos estatutos de autonomía. A Administración local. A Administración institucional. Tema 4. A organización da Unión Europea. O Consello Europeo, o Consello, o Parlamento Europeo, a Comisión Europea e o Tribunal de Xustiza da Unión Europea. Competencias da UE. Tema 5. O réxime local español: principios constitucionais e regulación xurídica. Relacións entre entes territoriais. A autonomía local. Tema 6. O municipio: concepto e elementos. O termo municipal. A poboación: especial referencia ao empadroamento. A organización. Competencias municipais. Tema 7. A provincia. Organización provincial. Competencias. Tema 8. Outras entidades locais. Mancomunidades, comarcas ou outras entidades que agrupen varios municipios. As áreas metropolitanas. As entidades de ámbito territorial inferior ao municipal. Tema 9. O acto administrativo: concepto, clases e elementos. Requisitos dos actos administrativos: motivación, notificación e publicación. Eficacia dos actos administrativos. Validez dos actos administrativos. Revisión dos actos administrativos: de oficio e en vía de recurso administrativo. Tema 10. O procedemento administrativo: consideracións xerais. As fases do procedemento administrativo: iniciación, ordenación, instrución e terminación. Dimensión temporal do procedemento. Referencia aos procedementos especiais. Tema 11. O persoal ao servizo das entidades locais: concepto e clases. Dereitos, deberes e incompatibilidades. Tema 12. Introdución á comunicación. A comunicación humana. A linguaxe como medio de comunicación. Diferenza entre información e comunicación. Tipos de comunicación: oral e telefónica. A comunicación non verbal. Tema 13. Os servizos de información administrativa. A Administración ao servizo do cidadán. Atención ao público. Acollida e información ao cidadán. Discapacidade. Tema 14. Políticas de igualdade de xénero. A Lei orgánica 3/2007, de 22 de marzo, para a igualdade efectiva de mulleres e homes: obxecto e ámbito da lei. Principio de igualdade e tutela contra a discriminación. Principios das políticas públicas para a igualdade. Tema 15. Lei orgánica 3/2018, do 5 de decembro, de protección de datos de carácter persoal, e o seu regulamento de desenvolvemento. Obxecto e réxime xurídico. Principios da protección de datos: Calidade dos datos, dereito de información na recollida de datos, consentimento do afectado, datos especialmente protexidos, deber de segredo. Dereitos dos cidadáns: acceso, rectificación, oposición, cancelación. Ficheiros de titularidade pública: creación, modificación ou supresión. Tema 16.- Control de acceso, identificación, información, atención e recepción de persoal visitante. Tema 17.- Recepción, distribución e entrega de paquetería e documentación. Tema 18.- Manexo de máquinas reproductoras e outras análogas. Tema 19.- Franqueo, depósito e distribución de correspondencia. Tema 20.- Realización de recados oficiais fóra e dentro do centro. Información de anomalías ou incidencias no centro de traballo Tema 21.- Coñecementos básicos de mantemento dos edificios e os seus recintos: Instalacións eléctricas, aparatos eléctricos e luminarias. Mantemento de instalacións de fontanería: aparatos sanitarios, desaugues, calefacción e caldeiras. Mantemento de carpintería metálica e carpintería de madeira, persianas e acristalamentos. Posta en marcha e paro de instalacións de protección contra incendios e anti-intrusión. (Calesquera referencia normativa enténdese referida á lexislación vixente no momento de celebración do proceso selectivo). Narón, 7 de abril de 2021 A Alcaldesa Marian Ferreiro Díaz